Mot slutten av den andre verdenskrigen ble det mulig å spille sjakk igjen, og Bronstein vant mot sovjetmesteren Mikhail Botvinnik i Sovjetmesterskapet i sjakk i 1944. I Sovjetmesterskapet for 1945 ble Bronstein nummer 3, og viste i årene deretter at han hørte til i den sovjetiske sjakkeliten. Han vant begge partiene sine på 10. bord i radiosjakklandskampen mot USA i 1945, og bidrog således til at Sovjetunionen vant landskampen.